[{"text_idx": "#000000", "text": "Automaatkastiga auto ostmine kas karta?"}, {"text_idx": "#000001", "text": "Automaatkastiga auto ostmine \u2013 mida selle kohta kindlasti teadma peaks?"}, {"text_idx": "#000002", "text": "Automaatka\u0308igukast on ta\u0308napa\u0308eva so\u0303idukites aina tihedamaks muutuv na\u0308htus. Pole ka ime, sest tegu on ka\u0308sikastidest kiirema ning nu\u0308u\u0308dseks ka o\u0308konoomsema valikuga. Seega otsides mo\u0303nda uuemat kasutatud autot, vo\u0303ivad mu\u0308u\u0308giportaalides vastu vaadata valdavalt automaatka\u0308igukastiga isendid. Kui seni on kogemus piirdunud vaid vana hea manuaaliga, siis kas automaatkasti tuleks karta ning millised on peamised seda u\u0308mbritsevad mu\u0308u\u0308did?"}, {"text_idx": "#000003", "text": "Automaatkasti mo\u0303iste on tehnika arengu ka\u0308igus laienenud"}, {"text_idx": "#000004", "text": "Ko\u0303ik automaatkastid ei ole enam pa\u0308ris u\u0308hesugused. Ko\u0303ige traditsioonilisemat automaatkasti nimetatakse planetaar-automaatkastiks ning neid vo\u0303is leida peaaegu et igas autos kuni sajandivahetuseni va\u0308lja. Iseloomult on nad aeglasemad ning suurema ku\u0308tusekuluga, ent on see-eest o\u0303ige hoolduse korral vastupidavad."}, {"text_idx": "#000005", "text": "Sel sajandil on ka\u0308igukastide nimistu oluliselt kirjumaks muutunud. Suurimad ma\u0308ngumuutjad on olnud topeltsiduriga ka\u0308igukastid, mis on paljudele tuttavad na\u0308iteks akronu\u0308u\u0308mide DSG (Direct Shift Gearbox) vo\u0303i DCT (Dual Clutch Transmission) all. Topeltsiduriga kastid suudavad ka\u0308ike vahetada va\u0308ga kiirelt, sa\u0308ilitades samal ajal ta\u0308iesti asjaliku ku\u0308tusekulu. Miinusteks on aga puine ka\u0308sitlemine va\u0308ga madalatel kiirustel ning tehniline keerukus, mis mo\u0303ne va\u0308ga varase kasti puhul kulukaid remondiarveid kaasa tuua vo\u0303ib."}, {"text_idx": "#000006", "text": "Ja\u0308rgneb pu\u0308sikiirusliigendiga u\u0308lekanne ehk variaatorkast (CVT). Variaatorkastidel polegi otseselt ka\u0308ike, selmet koosnevad nad kahest u\u0308he rihmaga u\u0308hendatud plaadist, mis korrigeerivad mootori jo\u0303u ning rataste po\u0308o\u0308rdemomendi suhet. CVT-ka\u0308igukast on ku\u0308tusesa\u0308a\u0308stlik, aga selle remontimine ja to\u0308o\u0308kindlus pole just kiita. Halvimal juhul tuleb rikkis variaatorkast hoopis uue samasugusega asendada. Variaatoreid kasutavad enamasti hu\u0308briidajamiga autod."}, {"text_idx": "#000007", "text": "Selle sajandi algul eksperimenteeriti ka ko\u0303ikvo\u0303imalike robot-ning poolautomaatkastidega. Teada tuntud na\u0308ideteks on BMW SMG-kast vo\u0303i Alfa Romeo Selespeed, mis kogu omapa\u0308rasuste juures ei paku just ko\u0303ige mugavamaid omamis-ega so\u0303idukogemusi."}, {"text_idx": "#000008", "text": "Regulaarsed o\u0303livahetused ja o\u0303ige so\u0303idustiil on vo\u0303ti kasti pikale elueale"}, {"text_idx": "#000009", "text": "Automaatkaste u\u0308mbritseb uskumatult suur hulk mu\u0308u\u0308te. Neist ko\u0303ige levinum puudutab o\u0303livahetusi \u2013 ra\u0308a\u0308gitakse, et automaatkasti o\u0303li on eluaegne ning vahetust ei vaja. Paraku see nii ei ole ning vastavalt ka\u0308igukasti tu\u0308u\u0308bile, tuleb seda teha ettena\u0308htud intervalli tagant. Ajalise skaala osas soovitavad mo\u0303ned tootjad seda teostada iga paari aasta tagant, kilometraaz\u030ci osas aga 50 000 vo\u0303i 100 000 kilomeetri ja\u0308rel. Topeltsiduriga kastid ning variaatorid no\u0303uavad reeglina tihedamat hooldust."}, {"text_idx": "#000010", "text": "Arvatakse ka, et vanema ja rohkem la\u0308bi so\u0303itnud ka\u0308igukasti \u201clahti muukimine\u201d ja o\u0303livahetuse la\u0308biviimine vo\u0303ib viia ka\u0308igukasti rikkeni. Tegu on ja\u0308llegi eksiarvamusega, sest enne protseduure kontrollitakse ka\u0308igukastide seisukord pa\u0308devate tegijate juures alati po\u0303hjalikult u\u0308le. Tehniliselt korras ka\u0308igukastiga ei juhtu hoolduse ka\u0308igus midagi, ent vo\u0303ib juhtuda, et vana ja katkise u\u0308ksuse puhul ei muuda automaatkasti o\u0303livahetus enam midagi."}, {"text_idx": "#000011", "text": "Harjumuste poole pealt o\u0308eldakse, et automaatka\u0308igukast on alati janusem kui manuaal. Veel mo\u0303niku\u0308mmend aastat tagasi vo\u0303is see paika pidada, aga juba eelmisel ku\u0308mnendil toodetud automaadid teevad o\u0308konoomsuse poolest manuaalidele silmad ette."}, {"text_idx": "#000012", "text": "Ainsaks to\u0303esti automaadi vastu ka\u0308ivaks jutuks on automaatkasti remontimine, mis on erinevalt manuaalist enamikel juhtudel kallim ja keerukam. Samas kui ka\u0308igukasti eest on varasemalt hoolt kantud, ei pea sellepa\u0308rast muretsema."}, {"text_idx": "#000013", "text": "Tagamaks ka\u0308igukasti kestvuse, tuleb o\u0303li vastavalt ettena\u0308htud kilometraaz\u030cile vo\u0303i ajale vahetada ning kasvo\u0303i va\u0308ikeste to\u0303rgete korral alati hoolduses ka\u0308ia. So\u0303idustiili koha pealt ei tohi automaatkasti na\u0308iteks ma\u0308est alla veeredes vabaka\u0308igule panna ega peatumata so\u0303idusuunda (na\u0308iteks tagurpidika\u0308igult-otseka\u0308igu peale) vahetada. Su\u0308steemi kipub rohkem kulutama ka raskete asjade vedamine, pidev linnaliiklus ning vanema kasti puhul temperamentne so\u0303idustiil."}, {"text_idx": "#000014", "text": "Enne automaatkastiga auto ostu tuleb kindlasti selgeks teha kasti tu\u0308u\u0308p ning uurida, kas selle peennu\u0308anssidega, hooldustega ning o\u0303livahetustega on tegeletud. Vajadusel vo\u0303ib appi kutsuda ka kogenud automaakleri."}, {"text_idx": "#000015", "text": "Nii vo\u0303ibki to\u0303deda, et automaatkastis polegi midagi hirmsat. Ko\u0303ik mis liigub, kulub \u2013 ning kui kulumise ka\u0308igus on ka\u0308igukasti eest heaperemehelikult hoolt kantud, teenib see autoomaniku ha\u0308sti ka edaspidiselt."}, {"text_idx": "#000017", "text": "Kuidas teha telefoniko\u0303ne automu\u0308u\u0308ja usaldusva\u0308a\u0308rsuse va\u0308ljaselgitamiseks?"}, {"text_idx": "#000018", "text": "Kasutatud auto ostueelne kontroll to\u0303i ligi 10 000 eurose hinnavo\u0303idu. Kuidas nii?"}, {"text_idx": "#000019", "text": "So\u0303idukil puudub hooldusajalugu. Kuidas ka\u0308ituda?"}, {"text_idx": "#000021", "text": "Millal tuleb loobuda auto ostust?"}, {"text_idx": "#000022", "text": "Tunned huvi ostueelse kontrolli vastu?"}]